उपेक्षा का परिणाम है कर में दोगुनी वृद्धि : आनंद
मेदिनीनगर | पलामूचैंबर ऑफ कॉमर्स एंड इंडस्ट्रीज के अध्यक्ष आनंद शंकर ने मीडिया से बात करते हुए कहा कि खासमहाल की दर में दो गुणा वृद्धि स्थानीय जनप्रतिनिधियों की उदासीनता का परिणाम है। उन्होंने कहा कि इतने गंभीर मुद्दे पर कभी भी जनप्रतिनिधियों ने अपने दिलचस्पी अथवा सक्रियता नहीं दिखलाई। आश्चर्य की बात यह है कि राज्य के मुख्यमंत्री के द्वारा बार-बार राहत देने की बात की जाती है, लेकिन शायद उन्हें इस बात का अंदाजा नहीं कि किस तरह विभागीय अधिकरियों ने लोगों को आहत किया है। सीएम खासमहाल लीज प्रक्रिया को सरल करना भी चाहते थे परंतु सरकार का जो आदेश आया है उससे ऐसा लगता है कि इस मामले में उन्हें भी भ्रमित किया गया है। आनंद शंकर ने कहा कि चैंबर प्रतिनिधि सीएम से मुलाकात कर उन्हें सारी वस्तुस्थिति से अवगत कराएंगे। उन्होंने कहा कि मेदिनीनगर में 22 23 अप्रैल को होने वाली प्रदेश भाजपा कार्य समिति की बैठक में चैंबर प्रतिनिधि लीजधारी सीएम से मुलाकात करेंगे।
hin_Deva hin_Deva